Telpu nomas līgums (paraugs)
Rīga. 
       200_. __________

Sabiedrība ar ierobežotu atbildību „...” turpmāk tekstā saukts IZNOMĀTĀJS, tās direktora ... personā, kurš darbojas pamatojoties uz Statūtiem no vienas puses, un Sabiedrība ar ierobežotu atbildību „...”, turpmāk tekstā saukts NOMNIEKS, tās valdes priekšsēdētāja ... personā, kurš darbojas pamatojoties uz Statūtiem, no otras puses, noslēdza šo līgumu par sekojošo:

1. Līguma priekšmets
1.1. IZNOMĀTĀJS nodod, bet NOMNIEKS saņem nomas lietošanā telpas ar kopējo platību ..., kas atrodas ..., turpmāk tekstā sauktas Telpas.

1.2. IZNOMĀTĀJS nodod Telpas NOMNIEKAM ... (izmantošanas mērķis).

1.3. Telpas tiek nodotas NOMNIEKAM tādā stāvoklī, kādā tās atrodas līguma noslēgšanas dienā.

2. IZNOMĀTĀJA tiesības un pienākumi

2.1. IZNOMĀTĀJS apņemas nodrošināt NOMNIEKAM energosistēmu, ūdens apgādes, kanalizācijas sistēmu izmantošanu visa šī līguma darbības laikā.

2.2. IZNOMĀTĀJAM ir tiesības ienākt nomātās telpās ar NOMNIEKA pilnvarotas personas klātbūtnē.

2.3. IZNOMĀTĀJS garantē NOMNIEKAM nepārtrauktu telpu izmantošanu visa šī līguma darbības laikā.

2.4. IZNOMĀTĀJS nes atbildību par zaudējumiem NOMNIEKAM, ja zaudējumi radušies IZNOMĀTĀJA vainas dēļ.

2.5. IZNOMĀTĀJS nav atbildīgs par ūdensvada, elektrotīkla un citiem bojājumiem, ja tie radušies no viņa neatkarīgu apstākļu dēļ.

2.6. IZNOMĀTĀJS ir tiesīgs rakstiski norādīt citu personu, kas IZNOMĀTĀJA vietā saņemtu IZNOMĀTĀJAM pienākošos maksājumus, kas paredzēti šī līguma darbības laikā.

3. NOMNIEKA tiesības un pienākumi

3.1. NOMNIEKAM ir tiesības novietot telpās nepieciešamās iekārtas, un lai sagatavotu telpas ekspluatācijai veikt tajās remontu un rekonstrukciju.

3.2. NOMNIEKAM ir tiesības izmantot Telpu fasādi reklāmas izvietošanai, ievērojot atbilstošus LR likumdošanas aktus un saskaņojot to ar IZNOMĀTĀJU.

3.3. NOMNIEKS apņemas uzturēt telpas atbilstošā kosmētiskā stāvoklī un atbildēt par telpu elektrosistēmu, logu un durvju stāvokli.

3.4. NOMNIEKS apņemas ievērot telpās kārtību, ugunsdrošības un sanitārtehniskos noteikumus visa šī līguma darbības laikā.

3.5. Nomātās telpas atstājot, atstāt tās labā un lietošanai derīgā stāvoklī. Viss ieguldītais telpu labiekārtošanā, ko nevar atņemt nekaitējot telpām ar atlīdzību pāriet IZNOMĀTĀJA īpašumā.

3.6. NOMNIEKS nes atbildību par zaudējumiem IZNOMĀTĀJAM, kuri ir radušies NOMNIEKA vainas dēļ.

3.7. NOMNIEKAM nav tiesības nodot telpu apakšnomā vai izmantot to citiem mērķiem, izņemot minēto 1.2. punkta darbības veidiem, bez rakstiskas saskaņošanas ar IZNOMĀTĀJU.

4. Norēķinu kārtība

4.1. Par nomas lietošanā piešķirtajām telpām NOMNIEKS maksā IZNOMĀTĀJAM ....
4.2. Papildus nomas maksai NOMNIEKS maksā IZNOMĀTĀJAM par izlietoto elektroenerģiju, par sanitārā mezgla lietošanu, signalizācijas ekspluatāciju, atkritumu izvešanu un ekspluatācijas izdevumus, kas kopā sastāda .... 

4.3. NOMNIEKS veic apmaksu 10 (desmit) dienu laikā no rēķina saņemšanas dienas par 4.1. un 4.2.punktā noteiktajiem maksājumiem.

4.4. NOMNIEKA ieguldījums, kas saistīts ar TELPU remontu uzskatāms par apmaksātu nomas maksu līdz .... 

4.5. Nomas maksa pārskatāma reizi gadā ņemot vērā inflāciju, nekustamā īpašuma nodokļa izmaiņas, komunālo pakalpojumu tarifu izmaiņas.

5. Līguma grozīšanas, papildināšanas un laušanas kārtība

5.1. Šis līgums var tikt grozīts un/vai papildināts. Visi šie līguma grozījumi un papildinājumi tiek noformēti rakstiski un tiek pievienoti šim līgumam, un ir tā neatņemama sastāvdaļa.

5.2. NOMNIEKS šo līgumu drīkst lauzt jebkurā laika vienpusējā kārtībā, brīdinot par to IZNOMĀTĀJU 2 (divus) mēnešus pirms līguma laušanas.

5.3. IZNOMĀTĀJS var pārtraukt šo līgumu pirms termiņa, ja NOMNIEKS izmanto telpas savādāk kā noteikts dotajā līgumā, vai nepilda līgumā paredzētās saistības.

5.4. Šī līguma priekšlaicīgas izbeigšanas gadījumā NOMNIEKS pārtrauc maksājumus, kas paredzēti šajā līgumā no telpu atbrīvošanas brīža.

6. Līguma darbības termiņš

6.1. Šis līgums stājas spēkā ar ... novembri un darbojas 10 gadus.

6.2. NOMNIEKAM ir pirmtiesības uz šā līguma pagarināšanu.

7. Strīdīgu jautājumu izskatīšana

7.1. Strīdīgie jautājumi izskatāmi pusēm savstarpēji vienojoties, un jautājumi, kuri nav noteikti šajā līgumā, izskatāmi ievērojot LR likumdošanu.

8. Pušu rekvizīti

IZNOMĀTĀJS 

NOMNIEKS

P.S. Līguma paraugam ir informatīvs raksturs

